Nairobi

Nairobi ye una ciudat kenyata, a capital de Kenya y tamién a ciudat con mayor población d'o país y de l'Africa oriental. Amás, ye la cuarta ciudat africana por cantidat de población.

A suya población yera de 3.138.205 habitants en 2010, en una superficie de 684 km², y con una densidat de población de 4.588,01 hab/km².

 Cheografía 
A ciudat de Nairobi se troba situada en l'interior de Kenya, a una altaria meya de 1.661 metros sobre lo livel d'a mar, y amán d'a Gran Val d'o Rift.

En os días claros ye posible veyer dende la ciudat o monte Kenya y o Kilimanjaro.

 Esporte 
O fútbol ye l'esporte mas popular y mas practicau. Entre os equipos de fútbol bi ha de destacar dos: os AFC Leopards y lo Gor Mahia, que son os dos equipos con mas victorias en a Kenyan Premier League, a primera división kenyata; atros equipos de Nairobi que chugan en a primera división son o Mathare United y lo Tusker FC.

 Instalacions esportivas 
A instalacion esportiva mas important de Nairobi ye lo Moi International Sports Centre, un complexo esportivo que tien un estadio con capacidat ta 60.000 espectadors, un polisportivo y una piscina ta 5.000 personas cadagún. Bi ha atras instalacions como l'Estadio Nacional Nyayo, utilizau en l'actualidat ta partius de fútbol y prebas d'atletismo, y l'estadio Ciudat de Nairobi, ta acontecimientos esportivos y atros escaimientos con una capacidat de dica 15.000 espectadors.

 Localidaz achirmanatas 
 22px Denver (Colorado, Estaus Unius).

 Vinclos externos 

  www.Nairobi.City.org, a pachina web municipal.

*